Caymanøyenes sentralbank

Caymanøyenes sentralbank (eng: Cayman Islands Monetary Authority – CIMA) er sentralbanken på Caymanøyene. 

Historie
Caymanøyene har utviklet seg fra å være en lavt befolket og svakt utviklet øy, til å være et finanssentrum. Denne utviklingen har særlig skutt fart etter frigjøringen fra Jamaica i 1963. Så sent som 1960 bodde det kun 3.145 innbyggere her. Caymanøyene er blitt et skatteparadis, dvs. et sted der det er enkelt å registrere et selskap, og samtidig skjule eierskapet til selskapet, i forhold til myndighetene i det landet der man juridisk sett burde ha registrert selskapet. 

I 1971 fikk landet en ny valutalov, som bidro til innføringen av egen valuta. Den caymanske dollaren ble tatt i bruk i 1972. 

Men først i 1996 ble CIMA etablert ved lov. Banken startet sin virksomhet 1. januar 1997.Caymanøyenes sentralbank - About The Cayman Islands Monetary Authority , besøkt 2. mai 2016. CIMA ble et resultat av at det tidligere Cayman Islands Currency Board ble slått sammen med den lokale regjeringens finanstilsyn; Financial Services Supervision Department. 

Hovedoppgaver
Bankens hovedoppgaver er bl.a.:Caymanøyenes sentralbank - Our Principal Functions , besøkt 2. mai 2016.

 utstede og trekke tilbake lokal valuta, og forvalte landets valutareserver
 jobbe imot hvitvasking av penger
 regulere og overvåke landets finansnæring
 være rådgiver for regjeringen 
 bistå utenlandske tilsynsmyndigheter

Sentralbanksjef
Sentralbanksjef er pr mars 2018 Grant Stein.Caymanøyenes sentralbank - The Board, besøkt 19. mars 2018. Han erstattet George McCarthy i juli 2015, da McCarthys periode utløp.CNS Business - Offshore lawyer to head regulatory board, besøkt 2. mai 2016. Det ble spekulert i om skiftet hadde forbindelse med korrupsjonssaken i FIFA og sentralbankens interne gransking av forbindelsene mellom ansatte i sentralbanken og tidligere FIFA-visepresident Jeffrey Webb, men dette ble avvist av Wayne Panton, minister for finansielle tjenester.Cayman Compass - A changing of the guard at CIMA, besøkt 2. mai 2016.Cayman iNews - The Editor Speaks: Cayman Monetary Authority’s non-announcement, besøkt 2. mai 2016. McCarthy var sentralbanksjef fra 2009 til 2015, samt fra 1997 til 2003.

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Caymanøyene
Kategori:Etableringer i 1996